Subject: Arvamuse avaldamine majandus- ja infotehnoloogiaministri 31. jaanuari 2024. a määruse nr 6 „Perioodi 2021-2027 starditoetuse andmise ja kasutamise tingimused ja kord” muutmise eelnõu ja seletuskirja kohta
From: "Reelika Urmet" <[email-masked]>
To: "MKM info"
Cc: "Merit Tints" <[email-masked]>, "Kristiina Niilits" <[email-masked]>
Date: Mon, 27 May 2024 16:31:33 +0300

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere

Ettevõtluse ja Innovatsiooni sihtasutus (edaspidi EIS) esitab oma arvamuse
majandus- ja infotehnoloogiaministri 31. jaanuari 2024. a määruse nr 6
„Perioodi 2021-2027 starditoetuse andmise ja kasutamise tingimused ja
kord” muutmise eelnõu ja seletuskirja kohta järgmiste ettepanekutega:

1. Määruses ei ole konkreetset alust taotluse rahuldamata jätmiseks, kui
taotleja on kantud äriregistrisse varem kui 36 kuud enne taotluse
esitamist. Määruse eesmärgiks on toetada ettevõtjaid, kes on alustavad
ettevõtjad määruse § 3 lõike 1 mõistes. EIS teeb ettepaneku lisada eelnõu
§-i 11 punkt 1 prim ja sõnastada see järgmiselt: “taotleja peab olema
alustav ettevõtja § 3 lõike 1 mõistes”.

2. Eelnõu punktiga 8 täiendatakse paragrahvi 14 lõikega 4 järgmises
sõnastuses: “(4) Rakendusüksus võib jätta taotluse rahuldamata, kui
taotluses esitatud ja vajadusel taotluse menetlemise käigus kogutud teavet
hinnates ilmneb, et äriplaanis esitatud projekti eesmärgid on saavutatavad
toetuseta.“ Seletuskiri täpsustab, et määruse eesmärk on suunatud
ettevõtjate müügitulu jätkusuutlikule suurenemisele, mitte ettevõtjate
toetamisele, kelle müügitulu üldjuhul ongi määruses sätestatust kõrgem.
Määruse § 11 punktid 3 ja 4 näevad ette, et taotleja müügitulu peab olema
taotluse esitamise majandusaastale vahetult eelnenud majandusaastal ning
esitamise majandusaastal taotluse esitamise kvartalile vahetult eelnenud
kvartali lõpu seisuga 40 000 eurot või väiksem. Kui taotleja ei vasta
nimetatud tingimustele, tuleb teha taotluse rahuldamata jätmise otsus § 15
alusel. Seega ei saa toetust ettevõtted, kelle müügitulu on määruses
sätestatust kõrgem. EIS teeb ettepaneku kõnealuse sätte eelnõust
eemaldamiseks või selle vajaduse täpsustamiseks eelnõus ja/või
seletuskirjas.

3. Seletuskirja lk 1 on märgitud “Eelnõu punktiga 1 muudetakse § 1 lõike 7
punkti 8 sõnastust nii, et vigane viide jaole „N 885” asendatakse õige
viitega jaole „P 855””. Viide kõnealusele jaole sisaldub määruse § 1 lõike
7 punktis 9. EIS teeb ettepaneku parandada määruse punkt seletuskirjas ja
asendada punkt 8 punktiga 9.

4. Seletuskirja 3. peatüki punkti 2 on jäänud trükivead. Sõnade
"2023/2831" ja "Euroopa" vahele tuleks lisada tühik. Samuti tuleks lisada
tühik sõnade "107" ning "ja" vahele.

Lisan manustena eelnõu ja seletuskirja EIS-i kommentaaridega.

Lugupidamisega

Reelika Urmet

jurist

õigusosakond

EASi ja KredExi ühendasutus

+372 5674 8580

[email-masked] <mailto:[email-masked]>

EAS ja KredEx ühinesid. Ühendasutuse juriidiline nimi on Ettevõtluse ja
Innovatsiooni SA, kuid üleminekufaasis jätkub teenuste pakkumine KredExi
ja EASi kaubamärkide alt.

www.eas.ee <https://www.eas.ee/>

www.kredex.ee <https://www.kredex.ee/>

See elektronkiri võib sisaldada konfidentsiaalset informatsiooni. Kui
antud kiri ei ole suunatud Teile, siis selle avaldamine, kopeerimine,
levitamine või muul viisil kasutamine on rangelt keelatud ning võib olla
ebaseaduslik. Kui saite selle kirja ekslikult, palun teavitage sellest
koheselt kirja saatjat ning kustutage kiri oma süsteemidest.
  _____

This e-mail may contain confidential information. If you are not the
intended recipient you are hereby notified that any use, disclosure,
copying, distribution or taking any other action in reliance on the
contents of this information is strictly prohibited and may be unlawful.
If you received this e-mail in error, please contact the sender and delete
the material from your systems.